Barlindknuten naturreservat

Barlindknuten naturreservat er et naturreservat i Kragerø kommune. Det består av et område nordvest for Kilsfjorden. Området ble vernet 21. juni 2024. Reservatet inngår i verneplan for skogvern. Sykling, ridning og bruk av hest er forbudt utenom eksisterende veier og stier. Verneforskriften sier at formålet med vernet er «å ta vare på et område som representerer en bestemt type natur i form av gammel og lite påvirket skog som omfatter blant annet frisk rik edelløvskog, lavlandsskog og høybonitetsskog. Videre er formålet å ta vare på et område med forekomst av sjeldne og truede arter av sopp og lav. Det er en målsetting å beholde verneverdiene i mest mulig urørt tilstand, og eventuelt videreutvikle dem.» Referanser